Document ID: /roh_data/filtered/fineweb-2-filterrobots_roh.jsonl.gz/50694

Domenic Gross è normalmain l'um davos las culissas – quel che prepara ed organisescha las sessiuns ensemen cun ses team. Perquai saja quai stà in mument da pel giaglina da tuttenina star sin tribuna, ha el ditg a RTR.
«Mic» – la bun'olma davos las culissas
Enconuschent è Domenic Gross quasi be sco «Mic». L'um oriund da la Val Müstair è stà durant 17 onns la persuna che n'ha betg mo organisà las sessiuns, mabain ch'è savens era sa gidà tar ina u l'autra dumonda da deputadas e deputads. Sco giurist haja el natiralmain era gì da cussegliar las cumissiuns che preparan las fatschentas avant ch'il Cussegl grond tracta mintgamai quellas.
A bun ans vair, arriverderci und auf Wiedersehen!
Dapi la fin da matg è il Jauer uss en pensiun. Propi realisà quai n'haja el dentant anc betg, ha el accentuà en ses pled da cumià. E dal tut davent da la truscha politica n'è Domenic Gross betg: El vegn vinavant ad accumpagnar la lavur da duas cumissiuns dal Cussegl grond. Ses successur sco manader dal secretariat dal Cussegl grond è Patrick Barandun.